Document ID: 32000R2733

Komisijas Regula (EK) Nr. 2733/2000
(2000. gada 14. decembris),
ar kuru groza Regulu (EK) Nr. 2342/1999, ar ko paredz sīki izstrādātus noteikumus piemaksu shēmu piemērošanai liellopu un teļa gaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], kurā grozījumi izdarīti ar Komisijas Regulu (EK) Nr. 907/2000 [2], un jo īpaši tās 4. panta 8. punktu, 6. panta 4. punktu, 11. panta 5. punktu un 20. pantu,
tā kā:
(1) 41. pants Komisijas 1999. gada 28. oktobra Regulā (EK) Nr. 2342/1999, ar ko paredz sīki izstrādātus noteikumus par to, kā piemērot Padomes Regulu (EK) Nr. 1254/1999 par liellopu gaļas tirgus kopīgo organizāciju attiecībā uz piemaksu shēmām [3], kurā jaunākie grozījumi izdarīti ar Regulu (EK) Nr. 1900/2000 [4], un ar ko atceļ Regulu (EEK) Nr. 3886/92 [5], kurā jaunākie grozījumi izdarīti ar Regulu Nr. 1410/1999 [6], paredz avansu maksājumu noteikumus. Ņemot vērā sarežģīto situāciju liellopu un teļa gaļas tirgū, kas radusies no strauja pieprasījuma krituma un ir īpaši saistīta ar noraizējušos patērētāju neapmierinātību un govju sūkļveida encefalopātijas gadījumu skaita pieaugumu, būtu jāatļauj palielināt avanss īpašai piemaksai, piemaksai par zīdītājgovīm, nokaušanas piemaksai un papildu maksājumiem.
(2) Ņemot vērā situācijas attīstīšanos, šai regulai jāstājas spēkā nekavējoties.
(3) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2342/1999 41. panta 1. punktā pievieno šādu pēdējo daļu:
"Tomēr attiecībā uz 2000. kalendāro gadu var izmaksāt avansu, kas ir vienāds ar 80 % no īpašās piemaksas, piemaksas par zīdītājgovīm, nokaušanas piemaksas un papildu maksājumiem."
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 14. decembrī

Labels: 6